Rakennusvalvonnan asiakirjat ovat julkisia, ja kenellä tahansa on oikeus tutustua niihin. Kunta taltioi rakennus- ja toimenpidelupapiirustukset sekä esimerkiksi rakenne- ja ilmanvaihtopiirustukset kunnan arkistoon.
Kunnilla on velvollisuus arkistoida tarpeellisiksi katsotut asiakirjat. Rakennuksen suunnittelijalla on tekijänoikeuslain mukainen tekijänoikeus suunnitelmaan. Piirustuksiin ja muihin lupa-asiakirjoihin voi tutustua ottamalla yhteyttä rakennustoimistoon. Arkistopalveluun sisältyy myös neuvontaa sekä henkilökohtaisesti että puhelimitse.
Maksu veloitetaan asiakirjojen lunastusmaksutaksan mukaan.